ΓΡΑΠΤΗ ΕΡΩΤΗΣΗ E-1396/02

υποβολή: Laura Gonzlez lvarez (GUE/NGL) προς την Επιτροπή

(15 Μαΐου 2002)

Θέμα: Διαρθρωτικές ανισότητες στην επαρχία της Τερουέλ

Στην έκθεση Moretti του Ευρωπαϊκού Κοινοβουλίου (A3-0115/93) αναφέρεται η έλλειψη προστασίας των αραιοκατωκημένων περιοχών και εξετάζεται η ανάγκη να λαμβάνονταιπόψη άλλα κριτήρια, όπως η κατανομή του πληθυσμού ή η διαθεσιμότητα ελάχιστωνπηρεσιών κατά τον καθορισμό των περιφερειών που θα συγκαταλέγονται ή δεν θα συγκαταλέγονται στον Στόχο 1. Η εν λόγω έκθεση αναφέρεται στην επαρχία της Τερουέλ ως χαρακτηριστική περίπτωση.

Πράγματι, στην επαρχία της Τερουέλ παρατηρείται το εξής παράδοξο: το ΑΕΠ ανά κάτοικο αυξάνει ενώ μειώνεται ο πληθυσμός (κατά τον 19ο αιώνα ο πληθυσμός της μειώθηκε κατά 50 %, από 265 000 σε 136 000 κατοίκους) και το ποσοστό συμμετοχής της στο εθνικό ΑΕΠ μειώνεται επίσης. Οι βασικές τηςπηρεσίες στον τομέα τηςγείας, της εκπαίδευσης, της ενεργειακής επάρκειας και τωνποδομών είναι ανεπαρκείς, τονίζοντας τις ελλείψεις της όσον αφορά την ανάπτυξη και την οικονομική και κοινωνική συνοχή εντός της ΕΕ.

Έχει προβεί η Επιτροπή σε κάποια μελέτη σχετικά με τις αραιοκατωκημένες περιοχές που δεν συγκαταλέγονται στον Στόχο 1·

Ποια μέτρα προτείνει η Επιτροπή, από κοινού με την ισπανική κυβέρνηση, μικροπρόθεσμα και μακροπρόθεσμα, προκειμένου να συμβάλει στην εξαφάνιση των ανισοτήτων που παρατηρούνται στην επαρχία της Τερουέλ·

Κοινή απάντησητου κ. Barnier εξ ονόματος της Επιτροπήςστις γραπτές ερωτήσεις E-1349/02 και E-1396/02

(3 Ιουλίου 2002)

Ο κανονισμός (ΕΚ) αριθ. 1260/1999 του Συμβουλίου της 21ης Ιουνίου 1999, ο οποίος αφορά τις γενικές διατάξεις σχετικά με τα Διαρθρωτικά Ταμεία(1) καθορίζει τα κριτήρια επιλεξιμότητας των περιοχών που εμπίπτουν στους στόχους 1 και 2 αυτών των ταμείων για την περίοδο προγραμματισμού 2000-2006. Οι περιοχές οι οποίες είναι επιλέξιμες για το στόχο 1 είναι οι περιοχές του επιπέδου II της Ονοματολογίας των Εδαφικών Στατιστικών Μονάδων (NUTS). Οι περιοχές που αφορά ο στόχος 2 είναι οι περιοχές του επιπέδου NUTS III ή οι πλέον μειονεκτικές ζώνες εντός αυτών των περιοχών.

Η Teruel είναι μια γεωγραφική ενότητα του επιπέδου NUTS III και δεν είναι επιλέξιμη για το στόχο 1. Κατά συνέπεια και λαμβανομένωνπόψη των κοινωνικοοικονομικών προβλημάτων της επαρχίας η Teruel είναι εξ ολοκλήρου επιλέξιμη για το στόχο 2 όσον αφορά την τρέχουσα περίοδο προγραμματισμού. Η πυκνότητα του πληθυσμού αποτελεί ένα από τα κριτήρια επιλεξιμότητας του στόχου 2. Εξάλλου, η ειδική κατάσταση της επαρχίας Teruel ελήφθηπόψη κατά την κατάρτιση του Ενιαίου Εγγράφου Προγραμματισμού για την Aragn.

Οι ιδιαιτερότητες των αραιοκατοικημένων περιοχών μάλιστα τυγχάνουν ειδικής αντιμετώπισης από τις κατευθυντήριες γραμμές σχετικά με τις κρατικές ενισχύσεις περιφερειακού χαρακτήρα. Αφενός, η χαμηλή πυκνότητα πληθυσμού αποτελεί ένα επαρκές κριτήριο επιλεξιμότητας για τις περιφερειακές ενισχύσεις που προβλέπει η εξαίρεση του άρθρου 87 παράγραφος 3 σημείο γ) της συνθήκης ΕΚ. Αφετέρου, η ανώτατη ένταση των επενδυτικών ενισχύσεων που μπορούν να χορηγηθούν σάυτές τις περιοχές καθορίζεται στο 30 % του καθαρού ισοδυνάμου επιχορήγησης (ΚΙΕ) αντί του 20 % ΚΙΕ που αποτελεί τον γενικό κανόνα. Οι διατάξεις αυτές καλύπτουν ολόκληρη των επαρχία Teruel.

Η Επιτροπή, προκειμένου να καθορίσει μία στέρεα και διαφανή νομική βάση, ενέκρινε τον Φεβρουάριο του 2001 μία πρόταση κανονισμού προς το Κοινοβούλιο και το Συμβούλιο σχετικά με τη δημιουργία Κοινής Ονοματολογίας των Εδαφικών Στατιστικών Μονάδων (NUTS)(2) η οποία έχει αποτελέσει αντικείμενο έκθεσης προς το Κοινοβούλιο και η οποία συζητείται προς το παρόν στο Συμβούλιο. Ένας από τους στόχους της είναι η καθιέρωση αντικειμενικών κριτηρίων όσον αφορά τον ορισμό των περιφερειών των κρατών μελών προκειμένου να εξασφαλιστεί η συγκρισιμότητα και η αμεροληψία κατά την κατάρτιση των περιφερειακών στατιστικών. Όσον αφορά την Ισπανία, το παράρτημα II της εν λόγω πρότασης τοποθετεί τις αυτόνομες περιφέρειες στο επίπεδο II της NUTS.

Ενόψει του καθορισμού της μελλοντικής πολιτικής συνοχής για την περίοδο μετά το 2006, η Επιτροπή έχει ανοίξει ένα μεγάλο διάλογο με τη δημοσίευση της δεύτερης έκθεσης σχετικά με την οικονομική και κοινωνική συνοχή(3). Στην έκθεση αυτή η Επιτροπή εξετάζει το ενδεχόμενο να δοθεί προτεραιότητα στο πλαίσιο της μελλοντικής πολιτικής συνοχής στις ζώνες που παρουσιάζουν σοβαρά γεωγραφικά ή φυσικά μειονεκτήματα, ένα εκ των οποίων είναι η χαμηλή πυκνότητα σε πληθυσμό. Η συζήτηση συνεχίζεται και, σε εύθετο χρόνο, η Επιτροπή θα παρουσιάσει στην τρίτη έκθεση σχετικά με τη συνοχή τις προτάσεις της προς το Συμβούλιο και το Κοινοβούλιο ώστε να ληφθούν κατά τον καλύτερο δυνατό τρόποπόψη αυτές οι ιδιαιτερότητες στο πλαίσιο της μελλοντικής περιφερειακής πολιτικής.

(1) ΕΕ L 161 της 26.6.1999.

(2) ΕΕ C 180 E της 26.6.2001.

(3) COM(2001)24 τελικό.